CELEX: 31986R3127
Language: el
Date: 1986-10-13 00:00:00
Title: Κανονισμός (ΕΟΚ) αριθ. 3127/86 του Συμβουλίου της 13ης Οκτωβρίου 1986 για την τροποποίηση του κανονισμού (ΕΟΚ) αριθ. 1431/82 που προβλέπει ειδικά μέτρα για τα πίσα, τα κουκιά, τα φούλια και τα γλυκά λούπινα

Avis juridique important

|

31986R3127

Κανονισμός (ΕΟΚ) αριθ. 3127/86 του Συμβουλίου της 13ης Οκτωβρίου 1986 για την τροποποίηση του κανονισμού (ΕΟΚ) αριθ. 1431/82 που προβλέπει ειδικά μέτρα για τα πίσα, τα κουκιά, τα φούλια και τα γλυκά λούπινα  

Επίσημη Εφημερίδα αριθ. L 292 της 16/10/1986 σ. 0001 - 0001 Φινλανδική ειδική έκδοση: Κεφάλαιο 3 τόμος 22 σ. 0013  Σουηδική ειδική έκδοση: Κεφάλαιο 3 τόμος 22 σ. 0013 

***** ΚΑΝΟΝΙΣΜΟΣ (ΕΟΚ) αριθ. 3127/86 ΤΟΥ ΣΥΜΒΟΥΛΙΟΥ  της 13ης Οκτωβρίου 1986  για την τροποποίηση του κανονισμού (ΕΟΚ) αριθ. 1431/82 που προβλέπει ειδικά μέτρα για τα πίσα, τα κουκιά, τα φούλια και τα γλυκά λούπινα  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 42 και 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας ότι το άρθρο 3 του κανονισμού (ΕΟΚ) αριθ. 1431/82 (3), όπως τροποποιήθηκε τελευταία από τον κανονισμό (ΕΟΚ) αριθ. 1485/85 (4), προβλέπει ότι υπό ορισμένους όρους χορηγείται ενίσχυση στα εν λόγω προϊόντα· ότι η ενίσχυση αυτή εξαρτάται, ανάλογα με τη χρησιμοποίηση των προϊόντων, από τη μέση τιμή στη διεθνή αγορά των πλακούντων σόγιας ή τη μέση τιμή στη διεθνή αγορά των πίσων, των κουκιών και των φουλίων· ότι οι τιμές αυτές, που καθορίζονται σύμφωνα με το άρθρο 4 παράγραφοι 1 και 2 του εν λόγω κανονισμού, δεν πρέπει να είναι οι μαθηματικοί μέσοι όροι περισσότερων τιμών, που θα έκρυβαν την πραγματική εξέλιξη της αγοράς, αλλά οι αντιπροσωπευτικές τιμές των μέσων τάσεων των εν λόγω αγορών· ότι ο όρος «μέση» στις εκφράσεις « μέση τιμή στη διεθνή αγορά των πλακούντων σόγιας» και «μέση τιμή στη διεθνή αγορά των πίσων, των κουκιών και φουλίων» θα μπορούσε να δημιουργήσει δυσκολίες ερμηνείας που πρέπει να αποφευχθούν,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 3 παράγραφοι 1 και 2 και στο άρθορ 4 παράγραφος 1 του κανονισμού (ΕΟΚ) αριθ. 1431/82, ο όρος «μέση» διαγράφεται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 13 Οκτωβρίου 1986.  Για το Συμβούλιο  Ο Πρόεδρος  M. JOPLING  (1) ΕΕ αριθ. C 160 της 27. 6. 1986, σ. 6.  (2) ΕΕ αριθ. C 227 της 8. 9. 1986, σ. 145.  (3) ΕΕ αριθ. L 162 της 12. 6. 1982, σ. 28.  (4) ΕΕ αριθ. L 151 της 10. 6. 1985, σ. 7.